《潜圣汪君辱借诗编作小诗归之》
宋代·袁说友

是客胸中春百顷，日夜葩花落毛颍。
奇方珍艳亦不管，绿剩红余尽桃否。
定收三冬充腹肆，那费五车压牛领。
不爱铜雀吻乾燥，正喜诗泉势奔猛。
举檛聊作渔阳掺，成篇半是吴江冷。
谁忧玄豹老云雾，寒谷空蒙光欲炳。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。